**Likumprojekta "Grozījumi Latvijas Administratīvo pārkāpumu kodeksā"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva.Ministru prezidenta 2012. gada 21. decembra rezolūcija Nr. 90/SAN-2313 (Valsts kancelejas uzdevums Nr. 2012-UZD-4409), kas paredz sagatavot un noteiktā kārtībā iesniegt Ministru kabinetā attiecīgus grozījumus procesuālajos normatīvajos aktos, lai sekmētu plašākas elektroniskās aprites iespējas.Ministru kabineta 2016. gada 31. maija sēdes protokollēmuma Nr. 26 39.§ 6.17. apakšpunkts, kas uzdod Tieslietu ministrijai izvērtēt procesuālajos likumos paredzēto dokumentu piegādāšanas un izsniegšanas kārtību ar mērķi to vienkāršot un samazināt saziņas ar procesa dalībniekiem nodrošināšanai nepieciešamos resursus, minētā mērķa sasniegšanai izstrādājot risinājumus par e-saziņas ieviešanu komunikācijā starp noteiktu subjektu loku, un atbilstoši vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikam iesniegt izskatīšanai Ministru kabinetā priekšlikumus par veicamajiem pasākumiem šo risinājumu ieviešanai. Šajā apakšpunktā noteiktā uzdevuma izpildei nepieciešamie likumprojekti iekļaujami valsts budžeta 2017. gadam likumprojektu paketē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts "Grozījumi Latvijas Administratīvo pārkāpumu kodeksā" (turpmāk – Likumprojekts) aptver grozījumus, kas izdarīti ar mērķi, lai vienkāršotu un padarītu ērtāku saziņu ar administratīvo pārkāpumu procesā iesaistītajām personām, veicinātu finanšu resursu ietaupījumu dokumentu paziņošanā, pamatā pārskatot normatīvo regulējumu attiecībā uz dokumentu nosūtīšanu ierakstītā pasta sūtījumā, paplašinot elektroniskās komunikācijas iespējas, tajā skaitā, nosakot, ka tiesa saziņā ar administratīvo pārkāpumu procesā iesaistītajām personām izmanto elektroniskā pasta starpniecību vai paziņošanu tiešsaistes sistēmā (Likumprojektā paredzētie grozījumi Latvijas Administratīvo pārkāpumu kodeksa (turpmāk – LAPK) 268.1 un 289.6 pantā).Tehniski pašreiz tiek nodrošināts, ka datu nosūtīšana no Tiesu informatīvās sistēmas (turpmāk - TIS) uz Datu izplatīšanas sistēmu (turpmāk - DIS) notiek ar datu replikācijas metodi. Datu replikācija notiek vienu reizi diennaktī (plkst. 01:00). Ņemot vērā minēto, portāla [www.tiesas.lv](http://www.tiesas.lv) sadaļā "Manas lietas" informācija par izmaiņām lietas datos un informācija par tiesu nozīmētajām tiesas sēdēm tiek atjaunota vienu reizi diennaktī. DIS datu nosūtīšana uz TIS notiek ar speciāli izstrādāto web-servisu palīdzību.Norādāms, ka šādā veidā pastāv iespēja iepazīties ar tiesas dokumentiem un elektroniskiem dokumentiem, kas pievienoti TIS, attālināti. Tomēr gadījumā, ja personām būs nepieciešami minēto dokumentu juridiski saistoši atvasinājumi (papīra vai elektroniskā formā), šādu dokumentu izgatavošana tiesā nodrošināma vispārējā kārtībā saskaņā ar Dokumentu juridiskā spēka likumu (un/vai Elektronisko dokumentu likumu).Tāpat grozījumi paredz, ka nolēmumi pēc to pasludināšanas būs pieejami tiesas kancelejā un netiks sūtīti lietas dalībniekiem, tādējādi ekonomējot finanšu līdzekļus. Rajona (pilsētas) tiesas pieņemtu nolēmumu administratīvā pārkāpuma lietas dalībnieks varēs pārsūdzēt 10 darba dienu laikā no pilna nolēmuma pieejamības dienas tiesas kancelejā, ja LAPK nav noteikts savādāk (Likumprojektā paredzētie grozījumi LAPK 289.13 un289.18pantā).Vienlaikus atzīmējams, ka Valsts un pašvaldību institūciju amatpersonu un darbinieku atlīdzības likuma 7.1 pants noteic, ka valsts tiešās pārvaldes iestāžu amatpersonu (darbinieku) mēnešalgas apmēru un tās noteikšanas kārtību, ņemot vērā amatam atbilstošo mēnešalgu grupu, reglamentē Ministru kabinets. Amatam atbilstošo mēnešalgu grupu nosaka, pamatojoties uz amatu saimi un līmeni. Amatu saimi un līmeni nosaka atbilstoši Ministru kabineta noteiktajam valsts un pašvaldību institūciju amatu katalogam.Norādāms, ka pašreizējā tiesu darbinieku mēnešalga Latvijā ir ļoti zema. Šāds atalgojuma līmenis nav samērojams ar tiesas darbinieka veicamajiem amata pienākumiem, piemēram, tiesas nolēmumu projektu sagatavošana, tiesas dokumentu sagatavošana, tiesas sēžu un tiesvedības (juridisko) dokumentu tulkošana, tiesu prakses un judikatūras apkopojumu sagatavošana u.c. pienākumiem. Ņemot vērā, ka tiesu darbinieku pienākumos ietilpst nozīmīgs tiesas kopējā darba apjoms, pašreizējā tiesu darbinieku mēnešalga nav atbilstoša veicamajiem pienākumiem un atbildībai, līdz ar to nepieciešams risināt jautājumu par atalgojuma palielināšanu. Ņemot vērā minēto, ar izdarāmajiem grozījumiem veicinot ekonomiju valsts budžeta līdzekļiem, kas paredzēti tiesu sistēmas darbībai, tos būtu iespējams novirzīt, lai nodrošinātu tiesas darbiniekiem samērīgu un darba pienākumiem atbilstošu atalgojumu.Vienlaikus ar Likumprojektu izdarīti grozījumi, kas attiecas uz administratīvo pārkāpumu procesu iestādē. Šobrīd LAPK vairākos pantos ir noteikti termiņi dokumentu un informācijas nosūtīšanai pa pastu ierakstītā sūtījumā. Spēkā esošais regulējums nosaka iestādei, augstākai iestādei termiņu, kurā iestāde, augstāka iestāde veic dokumenta vai informācijas nosūtīšanu pa pastu ierakstītā sūtījumā, līdz ar to iestādēm nav rīcības brīvības izmantot citus dokumentu un informācijas paziņošanas veidus administratīvā pārkāpuma lietā pat tad, ja persona to lūdz un ir norādījusi uz citu sakaru veidu, kādā paziņojami dokumenti un informācija administratīvā pārkāpuma lietas ietvaros.Izdarot grozījumus LAPK (248.1, 249, 268.1, 276, 287. pantā), administratīvā pārkāpuma lietvedība iestādē būtu daudz efektīvāka, kā arī tiks ietaupīti valsts un pašvaldību budžeta līdzekļi, ja administratīvā pārkāpuma lietā izmantos arī citus dokumentu un informācijas paziņošanas veidus, ko paredz Paziņošanas likuma 3. panta pirmā daļa: uz vietas iestādē vai, piegādājot ar tās norīkota darbinieka vai ziņneša starpniecību, izmantojot pasta pakalpojumus, izmantojot elektroniskos sakarus vai publiski.Tāpat ļoti būtiski ir noskaidrot personas, kuru sauc pie administratīvās atbildības, viedokli par to, kādā veidā viņa vēlas turpmāk saņemt dokumentus un informāciju no iestādes, līdz ar to jau pie administratīvā pārkāpuma protokola sastādīšanas amatpersonai (institūcijai) būtu pienākums to noskaidrot un fiksēt administratīvā pārkāpuma protokolā, tādēļ nepieciešami attiecīgi grozījumi LAPK 248. panta otrajā daļā. Savukārt praksē būtu nepieciešams veicināt, lai amatpersonas, aizpildot administratīvā pārkāpuma protokola veidlapu atbilstoši Ministru kabineta 2016. gada 9. augusta noteikumu Nr.527 "Noteikumi par administratīvā pārkāpuma protokola veidlapu paraugiem un to izgatavošanas un izmantošanas kārtību" 1. pielikuma paraugam 5. punktā "Citas ziņas" ietver arī informāciju par personas saziņas līdzekļiem, piemēram, tālruņa numurs, elektroniskā pasta adrese u.tml.Ievērojot to, ka gada laikā tiek uzsāktas aptuveni 500 000 administratīvo pārkāpumu lietas un iestāžu skaits, kas ir tiesīgas veikt administratīvo pārkāpumu procesu, ir vairāk nekā 150, kā arī visas pašvaldības, ir praktiski neiespējami prognozēt finansiālo ietekmi uz valsts un pašvaldību budžetiem (saistībā ar grozījumiem, kas attiecas uz administratīvo pārkāpumu procesu iestādē), taču, ievērojot to, ka Likumprojekts pieļauj tādu saziņas veidu izmantošanu kā tālrunis un elektroniskais pasts, kopumā prognozējams, ka izdevumu daļa valsts un pašvaldību budžetos samazināsies. |
| 3.  | Projekta izstrādē iesaistītās institūcijas | Apgabaltiesu, rajona (pilsētu) tiesu pārstāvji, Tiesu administrācija. Grozījumu izdarīšanu ir atbalstījusi Tieslietu ministrijas darba grupa, kas strādā ar grozījumiem LAPK (2010. gada 19. janvāra rīkojums Nr.1-1/25 "Par Latvijas Administratīvo pārkāpumu kodeksa pastāvīgās darba grupas izveidošanu"). |
| 4. | Cita informācija | Nav.  |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesas un personas, kuras iesaistītas administratīvo pārkāpumu procesā. |
| 2. | Tiesiskā regulējuma ietekme uz tautsaimniecību un administratīvo slogu |  Administratīvais slogs mazināsies, jo līdz ar grozījumiem LAPK tiek vienkāršota saziņa ar administratīvo pārkāpumu procesā iesaistītajām personām. |
| 3. | Administratīvo izmaksu monetārs novērtējums |  Likumprojekts šo jomu neskar. |
| 4. | Cita informācija | Nav. |
|  |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2016.** | Turpmākie trīs gadi (EUR) |
| **2017.** | **2018.** | **2019.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu | Izmaiņas, salīdzinot ar kārtējo 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 48 602 981 |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 48 602 981 |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 48 602 981 |  | -72 722 | -72 722 | -72 722 |
| 2.1. valsts pamatbudžets | 48 602 981 |  | -72 722 | -72 722 | -72 722 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 |  | 72 722 | 72 722 | 72 772 |
| 3.1. valsts pamatbudžets |  |  | 72 722 | 72 722 | 72 772 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai veiktu aprēķinu par ietekmi uz valsts budžeta izdevumiem saistībā ar Likumprojektu, par pamatu tika ņemti dati par 2015. gadā tiesu veiktajiem pasta sūtījumiem, tai skaitā, ierakstītajiem pasta sūtījumiem un TIS dati par 2015. gadā izskatītajām lietām un nolēmumiem.  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins | Ar 2017. gada 1. janvāri paredzēts, ka: 1) nolēmumi netiks sūtīti personām pa pastu, un tie būs pieejami tiesas kancelejā; 2) paziņojumu par administratīvā pārkāpuma lietas izskatīšanas vietu un laiku personai, kuru sauc pie administratīvās atbildības, nosūta vienkāršā pasta sūtījumā (ja saskaņā ar izdarāmajiem grozījumiem LAPK 248. panta otrajā daļā nav norādīts (cits) saziņas veids), bet iestādei nosūta uz iestādes elektroniskā pasta adresi.Saskaņā ar TIS datiem par 2015. gadu vidēji ir sagatavoti 19 100 nolēmumi. Nolēmumus nosūta abām pusēm, līdz ar to prognozējam, ka gadā vidēji netiks veikti 38 200 ierakstīti sūtījumi.Gadā pabeigtas 8 607 administratīvo pārkāpumu lietas, līdz ar to prognozējam, ka 8 607 gadījumos personai, kuru sauc pie administratīvās atbildības pavēstes nosūtīšana tiks aizstāta no ierakstīta pasta sūtījuma uz vienkāršo pasta sūtījumu, savukārt 8 607 gadījumos pasta sūtījums netiks veikts un iestāde paziņojumu saņems uz iestādes elektroniskā pasta adresi.

|  |  |  |  |  |  |
| --- | --- | --- | --- | --- | --- |
| Sūtījuma veids | Plānotais pasta sūtījumu skaits | Viena ierakstīta sūtījuma un paziņojuma par saņemšanu cena, euro | Viena vienkārša sūtījuma cena, *euro* | Cenas starpība, *euro* | Izdevumu samazinājums, *euro* |
| 1 | 2 | 3 | 4 | 5 (3-4) | 6 (2 x 5) |
| Paziņojuma vai pavēstes nosūtīšana personai, kuru sauc pie administratīvās atbildības | 8 607 | 1,39 | 0,50 | 0,89 | 7 660,23 |
| Paziņojuma vai pavēstes nosūtīšana iestādei | 8 607 | 1,39 | Nosūtīšana tikai elektroniski | 1,39 | 11 963,73 |
| Nolēmuma nosūtīšana  | 38 200 | 1,39 | Netiek sūtīti, pieejami tiesas kancelejā | 1,39 | 53 098,00 |
| **Kopā** | **x** | **x** | **x** | **x** | **72 721,96** |

 |
| 7. Cita informācija | Atbilstoši Ministru kabineta 2016. gada 16. augusta sēdē nolemtajam (protokola Nr.40 59.§ 29. punkts), līdzekļu ietaupījums tiks novirzīts Tieslietu ministrijas budžeta apakšprogrammas 03.02.00 "Apgabaltiesas un rajona (pilsētu) tiesas" ietvaros tiesu darbinieku atalgojuma palielināšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2016. gada 17. augustā ir publicēts Tieslietu ministrijas tīmekļa vietnē, sadaļā "Sabiedrības līdzdalība", tādējādi dodot iespēju sabiedrībai līdzdarboties tiesību akta izstrādes procesā.  |
| 2. | Sabiedrības līdzdalība projekta izstrādē | Lai informētu sabiedrību par Likumprojektu un dotu iespēju izteikt par to viedokļus, Likumprojekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" tika ievietots Tieslietu ministrijas tīmekļa vietnē.  |
| 3. | Sabiedrības līdzdalības rezultāti | Pēc Likumprojekta ievietošanas Tieslietu ministrijas tīmekļa vietnē noteiktajā termiņā viedokļi par Likumprojektu no sabiedrības pārstāvju puses nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iestādes, kas izskata administratīvo pārkāpumu lietas, tiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Iesniedzēja:

tieslietu ministra p.i. Dace Melbārde

07.09.2016. 09:20

1751

J.Ābols

67036830, Janis.Abols@tm.gov.lv

O.Āboliņa

67036830, Janis.Abols@tm.gov.lv